
1. INTRODUCCIÓ
En aquesta memòria anual presentem la nostra biblioteca, tal i com és ara, i quines millores proposem per fer-la més dinàmica, moderna, i integrada al dia a dia del centre. Volem que l’alumnat i professorat tinguin amb aquest servei un espai d’estudi i consulta el més còmode i pràctic possible. També volem que aquest espai i els seus recursos s’integrin cada vegada més al projecte educatiu de centre 
2. MISSIÓ I FUNCIONS DE LA BIBLIOTECA ESCOLAR

La biblioteca del nostre centre té com a missió actual ser un complement important pel treball docent, fomentar la participació i la implicació de la comunitat educativa del centre, i aconseguir així ser un recurs rellevant pel procés d’ensenyament i aprenentatge, i està inclòs de forma important en el projecte educatiu de centre.
Les seves funcions més importants són les següents:

· Donar facilitat a l’accés a la consulta de llibres i treballs als alumnes amb una classificació entenedora per l’alumnat.

· Donar eines informàtiques per la consulta i realització de treballs.
· Posar  a disposició de la comunitat educativa un espai de lectura, estudi i consulta de llibres, DVDs  i documents.

· Gestionar la base de dades de tot aquest catàleg i fons documental, així com el seu préstec.

· Ser l’espai de guàrdia durant l’horari escolar.

· Donar suport per fer treballs i deures a l’alumnat que ho necessiti, a través d’un servei ofert per l’AMPA.

3. GESTIÓ I ORGANITZACIÓ

3.1. Espai físic i virtual

Ubicació: Edifici principal, al costat de consergeria. Àrees de la biblioteca:
· Llibres de lectura obligatòria

· Llibres de text

· Llibres temàtics

· Llibres de narrativa

· Llibres de Poesia

· Llibres de Teatre

· Llibres en versió original

· Diccionaris

· Coleccions

· DVDs

· Treballs de recerca

· Ordinadors

· Intercanvi de llibres i còmics

Web: Pàgina informativa a la web del centre, a través del menú “Famílies”.

3.2. La col·lecció

Fons documental i catalogació

· Catàleg de llibres a través del portal ePergam.

· Catàleg de DVDs, i treballs de recerca, a través de documents penjats a la web.

· Llibres de text sense catalogació.
· Llibres i còmics de lliure intercanvi, sense catalogació.

Noves adquisicions curs actual
· Treballs de recerca amb nota de 9 o 10 cedits pels departaments.

· Donacions de llibres per part de pares i alumnat del centre.

· Llibres de lectura obligatòria de català i castellà adquirits per l’AMPA

· Donació de col·leccions de còmics.

3.3. Personal responsable de la biblioteca

Coordinador: Sergi Ferré Moreno (professor de Tecnologia amb plaça definitiva al centre). Mail: sferre@xtec.cat
En horari lectiu: Professors de guàrdia (en cas de no poder quedar-se ningú a la biblioteca, serà un membre de l’equip directiu qui faci les funcions de vigilar i controlar la biblioteca, o tancar-la si és el cas).

3.4. Horaris
Oberta durant el curs escolar de 8:25 a 18:00.

3.5. Usuaris

Tot el col·lectiu escolar (alumnat, professorat, PAS)

3.6. Finançament

Aportacions de l’AMPA en la compra de llibres de lectura obligatòria, i en el contracte de bibliotecaris per les tardes de dilluns a dijous.

Fons de l’institut per la compra de mobiliari i ordinadors.

4. SERVEIS DE LA BIBLIOTECA
4.1. Consulta i préstec

Horari: durant el segon pati del matí durant tot el curs escolar.

Hi ha diferents períodes de préstec segons el material que es demana i qui ho demana:

· Llibres en general, treballs de recerca i DVDs:  Dos setmanes (ampliable a un mes).

· Préstec d’aula, per professors que ho demanin per la seva matèria: préstec indefinit.

· Llibres i còmics de l’espai d’intercanvi: préstec indefinit.

· Diccionaris i llibres de col·leccions: no es fa préstec a l’alumnat.

4.2.  Suport al currículum i projectes de centre.
· Es disposa de contenidors de paper a la biblioteca pel reciclatge de paper, col·laborant així al projecte d’Escola Verda.
· Es realitza suport al treball d’àrea o d’aula, de diverses formes:

· llibres de lliure intercanvi que faciliten lectures als alumnes de la matèria optativa de lectura.
· Es disposa en un espai concret, amb exemplars de llibres de lectura obligatòria a les matèries de català, castellà, anglès i literatura castellana, catalana i universal.

· Es realitza el préstec d’aula a professors que ho necessitin.

· Suport al PAT:

· Sessió de tutories de primer d’ESO destinada a explicar el funcionament de la biblioteca.

· Suport al currículum:

· Catalogació dels millors treballs de recerca de batxillerat de cada any, per la seva consulta o préstec.
· A més dels llibres temàtics que serveixen com a ajuda a la realització de treballs de l’alumnat, hi ha un espai de llibres de text de les diferents àrees, per donar recursos a l’alumnat per preparar i reforçar les matèries.
4.3. Serveis en horari no lectiu

· Servei de consulta, lloc d’estudi i lectura (no de préstec).

· Ajudar a l’alumnat d’ESO, en l’estudi i realització de deures i treballs, gràcies a alumnes de suport, gestionat per l’AMPA.  Horari: de 16:00 a 18:00 de dijous a divendres, d’octubre a maig. Servei que el porten a terme preferentment alumnes de batxillerat del centre
5. PROMOCIÓ I DIFUSIÓ

· S’informa del funcionament i serveis de la biblioteca a l’alumnat de primer any, durant el primer trimestre de curs, i en hora de tutoria.

· Web de la biblioteca, amb informació dels horaris, espais i serveis, i enllaços a catàlegs dels fons documental.

6. AVALUACIÓ CURS ACTUAL
Ús dels serveis de la biblioteca:

· Préstecs normals: al voltant d’uns 50 llibres (més de la meitat són de lectura obligatòria).

· Préstecs d’aula: Un total de 6 professors han utilitzat aquest servei, amb un total d’uns 40 llibres.
· Reforç a l’estudi de l’AMPA: cada tarda hi ha hagut una mitjana d’uns 2-3 alumnes que han aprofitat aquest servei.

· Ordinadors: Servei més utilitzat amb diferència, sobretot en hores de pati.

· Biblioteca com a espai de lectura i estudi: en setmanes d’exàmens de batxillerat i hores de pati, l’ocupació ha sigut d’entre un 75 i 100 % d’ocupació. Fora d’aquests horaris, l’ocupació és mínima degut, és clar, a que l’alumnat té classes. 

Recursos materials:
· S’ha detectat un deteriorament important d’una de les prestatgeries de llibres (el de les últimes lletres de la part de narrativa).

· Hi ha hagut a mitjans de curs acte vandàlics sobre un dels ordinadors. S’ha deixat inutilitzat fins el curs vinent.

· S’ha comprovat que la norma de deixar la biblioteca neta i les cadires recollides, no s’ha complert de forma general.

· Falten arxivadors pels treball de recerca.

· Hi ha una zona on la instal·lació elèctrica i de xarxa està massa a la vista.

· Hi ha una carència important de llibres temàtics actualitzats, sobretot relacionats amb cicles formatius (estudis que suposen la meitat de l’alumnat).

· La resta de mobiliari, instal·lacions i recursos materials són els adequats. La distribució d’espais també es troba correcte.  

Altres activitats realitzades durant el curs:

· Al Sant Jordi és va fer una exposició de llibres d’intercanvi al vestíbul per potenciar aquest servei.

7. PROPOSTES DE MILLORA CURS VINENT:

Sobre el punt 2 (Missió i funcions de la biblioteca):

Per aconseguir millorar la implicació de la biblioteca dins el projecte educatiu es proposa el següent:

· Crear l’optativa “biblioteca” de tercer d’ESO, per treballar amb alumnes en diferents àmbits relacionats amb la biblioteca (catalogació, ordenació, millora de la web, etc.).

· Incloure al PAT de batxillerat que s’informi a l’alumnat dels recursos sobre el treball de recerca disponibles a la biblioteca, i fins i tot fer exposicions dels treballs més rellevants.

· Fer de la biblioteca un punt de referència de l’orientació acadèmica cap a l’alumnat. Això podria incloure...

· Plafó amb l’oferta educativa del centre, i informació general sobre els itineraris possibles segons la normativa del Departament d’Ensenyament.

· Expositors amb l’oferta d’altres centres i Universitats

· Enllaços als navegadors d’internet dels ordinadors de la biblioteca, a links sobre oferta formativa i orientació acadèmica.

· Assignació d’alguna hora del pati a un/a professor/a (coordinador de batxillerat o de l’ESO, o el mateix coordinador de la biblioteca) per fer tasques d’orientació a l’alumnat que ho demani.  

· Crear un PLEC de centre, on l’espai i els serveis de la biblioteca tinguin una implicació important. Aquest projecte podria incloure aspectes com...

· Informació sobre els recursos disponibles per la matèria optativa de lectura, com el préstec d’aula, i la zona d’intercanvi de llibres, a més de tenir l’opció de tenir l’espai de la biblioteca com a zona de lectura (individual o en veu alta) i xerrades sobre llibres en concret.

· La lectura d’algun llibre a tutoria que reforci les competències socials i fer exposicions sobre el treballat a l’aula sobre el llibre.

· Fer activitats de lectura en veu alta en dies assenyalats, com aniversaris de naixement o mort d’algun escriptor, Sant Jordi, Halloween (llibres de terror), Dia mundial de la poesia, etc. També llibres premiats o d’autors locals, o d’alumnes participants als concursos de Sant Jordi de l’institut. Es podria incloure una exposició sobre l’autor o llibre, o un acompanyament musical per implicar altres àrees, i no només la lingüística.

Sobre el punt 3 (“Gestió i organització”):

· Afegir com a espai de l’àrea temàtica, un dedicat exclusivament a Cicles Formatius, amb una col·lecció actualitzada de llibres i treballs de síntesi.

Sobre el punt 4 (“Serveis de la biblioteca”):
· Incloure com a servei, l’orientació acadèmica, tal i com s’ha descrit abans.

Sobre el punt 5 (“Promoció i difusió”):
· Incloure links als navegadors o a l’escriptori, dels ordinadors de la biblioteca, de la web.
· Donar informació dels recursos de la biblioteca als alumnes de batxillerat i CCFF a través del tutor, tal i com s’ha descrit abans.
Sobre el punt 6 (“Avaluació curs actual”):

· Adquisició d’una prestatgeria nova a l’espai de narrativa per substituir la que està deteriorada.
· Substituir o arreglar l’ordinador o ordinadors que han sofert actes vandàlics.

· Adquisició de més fitxers pels treballs de recerca.

· Informar amb cartells i a les xerrades d’informació sobre el funcionament de la biblioteca, de la importància de deixar recollides les cadires.

· Utilitzar uns dels plafons d’orientació acadèmica per ocultar els endolls i cablejat que està a la vista, per evitar actes vandàlics i accidents.

